**Materská škola, Švermova 8, Valaská**

**Správa o výchovno-vzdelávacej činnosti, jej výsledkoch a podmienkach za školský rok 2022/2023**

**Spracovala: Iveta Babčanová, Mgr.**

**Dátum spracovania: 25.08.2023**

**Dátum prerokovania v pedagogickej rade: 28.08.2023**

**Dátum prerokovania v rade školy: 10.10.2023**

**Dátum schválenia zriaďovateľom: 15.11.2023**

-------------------------------------------------

podpis štatutárneho zástupcu zriaďovateľa

**Obsah správy**

**a)** Základné údaje o materskej škole

1 - 4 Kontaktné údaje, vedúci zamestnanci školy, údaje o rade školy a iných poradných orgánoch.

**b)** Údaje o počtoch detí

**c)** Údaje o obsahu a zameraní výchovy a vzdelávania zabezpečovaného školou a používaných učebných plánoch

**d)** Údaje o počte zamestnancov a plnení kvalifikačného predpokladu pedagogických a odborných zamestnancov

**e)** Údaje o výsledkoch hodnotenia podľa poskytovaného stupňa vzdelania

**f)** Údaje o aktivitách a prezentácii školy na verejnosti

**g)** Údaje o projektoch, do ktorých je škola zapojená

**h)** Údaje o výsledkoch inšpekčnej činnosti vykonanej štátnou školskou inšpekciou

**i)** Údaje o priestorových a materiálno-technických podmienkach školy

**j)** Údaje o finančnom a hmotnom zabezpečení výchovno-vzdelávacej činnosti školy

**k)** Cieľ, ktorý si škola určila v koncepčnom zámere školy na príslušný školský roka vyhodnotenie jeho plnenia

**l)** Oblasti, v ktorých škola dosahuje dobré výsledky, a oblasti, v ktorých sú nedostatky vrátane návrhov a opatrení

**m)** Ďalšie informácie

# **n)** Stanoviská k správe o výchovno – vzdelávacej činnosti, jej výsledkoch a podmienkach za šk. rok 2022/2023 MŠ Valaská

**Správa**

o výsledkoch a podmienkach výchovno-vzdelávacej činnosti Materskej školy,

Švermova 8, 976 46 Valaská

**a) Základné údaje o materskej škole**

**1. Identifikačné údaje**

|  |  |
| --- | --- |
| Názov školy | Materská škola |
| Adresa školy | Švermova 8, Valaská |
| Telefónne číslo | 048/6175293, 0911171503 |
| E-mailová adresa | mskolka@sanynet.sk |
| www adresa | www.msvalaska.sk |
| Zriaďovateľ | Obec Valaská |
| Zamestnávateľ | Materská škola, Švermova 8, Valaská |

**2.Vedúci zamestnanci**

|  |  |
| --- | --- |
| **Meno a priezvisko** | **Funkcia** |
| **Mgr. Iveta Babčanová** | riaditeľ školy,  menovaná od: 1.8.2019 do 31.7.2024 |
| **Mgr. Stanislava Kaliská** | zástupca riaditeľa MŠ |
| **Zdenka Ridzoňová** | vedúca ŠJ |

**3. Údaje o rade školy**

3.1. Údaje o rade školy

Rada školy pri MŠ Švermova 8, Valaská, bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 16.09.2021. Funkčné obdobie začalo dňom 16.09.2021 na obdobie 4 rokov, voľby do RŠ v roku 2020 sa neuskutočnili z dôvodu trvania mimoriadnej situácii na Slovensku.

Členovia rady školy

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený/delegovaný za** |
| 1. | Mgr. Zuzana Švecová | Predseda | rodičov |
| 2. | Mgr. Blanka Kyseľová | Člen | pedagogických zamestnancov |
| 3. | Bc. Alena Vaisová | Člen | pedagogických zamestnancov |
| 4. | Ľuba Komorová | Člen | nepedagogických zamestnancov |
| 5. | Mgr. Diana Madliaková | Člen | rodičov |
| 6. | Denisa Tepperová | Člen | rodičov |
| 7. | Nikoleta Hermanská | Člen | rodičov |
| 8. | Milena Dobrotová | Člen | zriaďovateľa |
| 9. | PaedDr. Matúš Magera | Člen | zriaďovateľa |

3.2 Činnosť rady školy za školský rok 2022/2023

Rada školy pri MŠ Švermova 8, Valaská zasadala jedenkrát 20.09.2022 Na zasadnutí sa vyjadrila k Správe o výsledkoch a podmienkach výchovno-vzdelávacej činnosti, prerokovala Školský poriadok školy, oboznámila sa s Plánom práce školy a aktivitami materskej školy, Organizačným poriadkom školy, ŠP a prijatým počtom detí. Dve členky ukončili činnosť v RŠ k 31.08.2023 z dôvodu ukončenia dochádzky ich detí na predprimárnom vzdelávaní.

**4. Iné poradné orgány školy**

4.1 Činnosť pedagogickej rady

Pedagogická rada sa schádzala pravidelne podľa plánu a potreby. Pedagogická rada zasadala 5 krát. Predmetom zasadnutí bolo:

* zvyšovanie právneho vedomia pedagogických zamestnancov,
* prerokovanie Školského poriadku školy a Plánu práce školy,
* prerokovanie Správy o VVČ školy
* prerokovanie ďalších podmienok na prijímanie detí,
* plán profesijného rozvoja PZ, Ročný plán profesijného rozvoja PZ na rok 2022, Osobné plány profesionálneho rastu na rok 2022, Etický kódex PZ,
* plánovanie a vyhodnotenie spolupráce s rodičmi pri spoločných aktivitách,
* priebežné prehodnocovanie školskej spôsobilosti predškolákov,
* pripravenosť detí pokračujúcich v plnení povinného predprimárneho vzdelávania
* pre vstup do ZŠ,
* realizácia edukačných projektov školy,
* pedagogický asistent v kontexte inkluzívnej edukácie,
* spolupráca s inštitúciami participujúcimi na výchove a vzdelávaní,
* Plán práce, metódy, formy, prostriedky,
* aktuálne problémy vo výchove a vzdelávaní,
* prerokovanie záverov z vnútroškolskej kontroly.

4.2 Činnosť metodického združenia

Metodické združenie (ďalej len „MZ“) zasadalo celkom štyri krát. Na zasadnutiach sa zúčastnili všetky učiteľky, ktoré pod vedením riaditeľky MŠ v prvom polroku školského roka a v druhom polroku prostredníctvom vedúcej MZ Stanislavy Kaliskej (riaditeľka na dlhodobej PN) riešili problematiku:

* Inklúzie a inkluzívneho vzdelávanie v MŠ,
* individualizovaného prístup v inkluzívnom vzdelávaní,
* inkluzívnych prístupov v školách,
* spolupráce učiteľa a PA v inkluzívnom vzdelávaní,
* prínosu pomáhajúcich profesií v inkluzívnom vzdelávaní,
* možností zakomponovania školskej integrácie/Inkluzívnej edukácie do koncepcie rozvoja MŠ,
* povinného predprimárneho vzdelávania a príslušné právne normy,
* analýzy a vyhodnotenia úspešnosti plnenia vymedzených cieľov, zámerov a pedagogických stratégií v ŠKVP.

**b) Údaje o počte detí**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Triedy | Veková skupina | Počet detí | | | | | | | |
| k 15.09. | k 30.06. | k 31.08. | ŠVVP | 1 rok pred plnením PŠD | Prijaté  do ZŠ | pokračovanie v plnení PPV | Počet vydaných osvedčení |
| 1. | *4 - 5* | 16 | 16 | 16 | *0* | *0* | *0* | *0* | *0* |
| 2. | *4 - 5* | 14 | 14 | 14 | *0* | *0* | *0* | *0* | *0* |
| 3. | *3 - 4* | 14 | 14 | 14 | *0* | *0* | *0* | *0* | *0* |
| 4. | *2 – 3* | 14 | 14 | 14 | *0* | *0* | *0* | *0* | *0* |
| 5. | *5 – 6* | 20 | 20 | 20 | *0* | *20* | *16* | *4* | *16* |
| 6. | *5 – 6* | 20 | 20 | 20 | *0* | *20* | *16* | *4* | *16* |
| Deti plniace PPV osobitným spôsobom§23zákona | | 2 | 2 | 2 |  | *2* |  |  |  |
| ***Počet detí spolu*** | | 100 | 100 | 100 | 0 | *42* | *32* | *8\** | ***32*** |

**\****8 detÍ POKRAĆUJE V PLNENÍ ppv V šk. roku 23/24*

**c) Údaje o obsahu a zameraní výchovy a vzdelávania zabezpečovaného školou a používaných učebných plánoch**

|  |
| --- |
| **Uplatňované vzdelávacie programy** |
| Štátny vzdelávací program pre predprimárne vzdelávanie |
| Školský vzdelávací program : Poď sa s nami hrať  Zameranie školy podľa ŠkVP: Regionálna výchova, turistika a DT ako podporný prostriedok VVČ  Poskytovaný rozšírený obsah výchovy a vzdelávania v rámci ŠkVP: Regionálna výchova, turistika, IKT a DT |

|  |  |
| --- | --- |
| **Plánovanie výchovno-vzdelávacej činnosti** | |
| Plány výchovno-vzdelávacej činnosti | Mesačné plánovanie v každej triede |
| Denný poriadok | MŠ má vlastný denný poriadok |

**d) Údaje o počte zamestnancov a plnení kvalifikačného predpokladu pedagogických a odborných zamestnancov**

|  |  |  |  |
| --- | --- | --- | --- |
| **Nepedagogickí zamestnanci školy k 30.06.** | | | |
| Pracovná pozícia | Počet | Rozsah úväzku | počet |
| Školníčka | 1 | 1,00 | 1 |
| Upratovačka | 1 | 1,00 | 1 |
| PAM, ekonómka, účtovníčka | 3 | 1,00 | 3 |
| Upratovačka (dohoda) | 1 | 0,25 | 1 |
| **Spolu** (fyzický počet) | | | **6** |

|  |  |  |  |  |  |
| --- | --- | --- | --- | --- | --- |
| **Počet pedagogických a odborných zamestnancov** | | | | | |
| **podľa pracovného zaradenia** | | **podľa dosiahnutého stupňa vzdelania** | | **podľa rozsahu**  **pracovného úväzku** | |
| zaradenie | počet | stupeň vzdelania | počet | rozsah úväzku | počet |
| PZ\*- učiteľ | 12 | SŠ | 4 | 1,00 | 4 |
| PZ\*- asistent učiteľa | 2 | VŠ I. stupňa | 3 | 1,00 | 3 |
| Odborní zamestnanci | 0 | VŠ II. stupňa | 7 | 1,00 | 7 |
| Nekvalifikovaní | 0 | VŠ III. stupňa | 0 |  | 0 |
| **SPOLU** (fyzický počet pedagogických a odborných zamestnancov, PA) | | | | | **14** |

|  |  |  |  |
| --- | --- | --- | --- |
| **Profesijný rozvoj** | | | |
| Kariérový stupeň | Počet | Kariérová pozícia | Počet |
| začínajúci | 0 | 1. vedúci | 2 |
| samostatný | 10 | 2. špecialista | 0 |
| s 1. atestáciou | 2 | 2.1 triedny učiteľ | 6 |
| s 2. atestáciou | 0 | 2.2 vedúci MZ | 1 |
| Pedagogický asistent | 2 | 2.3 cvičný PZ | 0 |
|  |  | * 1. koordinátor IKT | 1 |

**e) Údaje o výsledkoch hodnotenia podľa poskytovaného stupňa vzdelania**

|  |  |  |
| --- | --- | --- |
| **Trieda** | **Oblasti, v ktorých deti dosahujú najlepšie výsledky** | **Oblasti, v ktorých sa u detí prejavujú najčastejšie problémy** |
| **žltá trieda**  **2 - 3 r**.  **deti** | * Deti sa postupne adaptovali na nové prostredie len v mesiaci október, * plnili požiadavky učiteliek, * osvojili si návyky kultúrneho správania sa voči rovesníkom a dospelým, * snažili sa vyjadriť svoje potreby, želania, súhlas, nesúhlas, postupne sa naučili akceptovať pravidlá v triede, * s veľkou radosťou sa zapájali do pohybových aktivít, obľubovali motivačné cvičenia, či cvičenia na hudbu, * na konci školského roka deti vedeli samostatne jesť, piť, používať toaletu podľa vlastnej potreby, umývať sa vyzliekať, uložiť si veci na určené miesto, naučili sa zrozumiteľne povedať svoje meno a priezvisko, ale aj mená kamarátov z triedy, * mali záujem o prácu s odpadovým, technickým a prírodným materiálom, samostatne vyrábali jednoduché výrobky, * pracovali s knihou, dokázali si zapamätať množstvo riekaniek, básni, zapamätať si obsah prečítaného textu, prerozprávať ho, * reč a slovná zásoba u všetkých detí je na veku primeranej úrovni, formulovali jednoduché vety a súvetia, * pravidelne spievali, rytmizovali hrou na telo, využívali Orffov inštrumentár, oboznamovali sa s hudobnými nástrojmi, prirodzeným spôsobom prejavovali radosť z hudobno – pohybových hier, * využívali tanečné prvky v jednoduchých choreografiách. | * V tejto triede sme zaznamenali u niektorých detí problémy týkajúce sa detského vzdoru, ale dôsledným dodržiavaním pravidiel v triede a trpezlivým prístupom PZ k deťom, bolo postupne aj toto obdobie u detí prekonané. * Iné problémy: v tejto vekovej kategórii sme zaznamenali u jedného dieťaťa fyzické ubližovanie ostatným deťom, ale v druhom polroku došlo k náprave, dieťa začalo rešpektovať pokyny učiteliek a fyzické ubližovanie ustúpilo. |
| **oranžová trieda**  **4 - 5 r. deti** | * Hrubá a jemná motorika je u detí na veku primeranej úrovni, * grafomotorika sa u väčšiny detí výrazne zlepšila, hlavne správne držanie grafického materiálu a tlak na podložku, * zvládajú jednoduché tanečné kroky pri tanci a hudobno-pohybových hrách, * vyjadrujú svoje predstavy, skúsenosti, prosby, želania a poznatky, * majú primeranú slovnú zásobu, * informačné kompetencie si deti obohatili pri práci s interaktívnou tabuľou a elektronickými hračkami, ktoré vedeli samostatne naprogramovať, * vedia riešiť problémové úlohy samostatne prostredníctvom didaktických pomôcok, * orientujú sa v rovine a priestore, pracujú s geometrickými tvarmi, určujú polohu predmetov vzhľadom k vlastnej osobe a realizujú zmeny týchto polôh, * správanie detí voči sebe je empatické, vedia odlíšiť správne a nevhodné spôsoby správania sa, * naučili sa vzájomne si pomáhať, spolupracovať v problémových situáciách, nevysmievajú sa slabším, * deti nadobudli bohaté poznatky o zvieratách (domáce, voľne žijúce, exotické), nadobudnuté vedomosti využívali pri riešení interaktívnych úloh aj v softvérových prostrediach (Viki.iedu) * experimentovali a pozorovali semienka žeruchy a fazule, ktoré si posadili, * dosiahli veľmi dobré vedomosti v oblasti poznávania lúčnych a záhradných kvetov, * spoznali svoju obec, región, jej kultúru, na ktorej sa aj spolupodieľali kultúrnym vystúpením pre rodičov  v MŠ, * poznajú potrebu ochrany prírody a životného prostredia, * zvýšila sa pohybová výkonnosť detí, ich vôľové vlastnosti, sebakontrola a schopnosť spolupracovať v skupine. | * V individuálnych prípadoch sa objavilo nerešpektovanie osobnosti hovoriaceho, nepoznanie farieb, * grafomotorika u niektorých detí je ich veku neprimeraná, neprejavovali o grafomotorické činnosti záujem, * u viacerých detí je nesprávna výslovnosť a artikulácia hlások, navštevujú logopéda, * jedno dieťa stále odmieta zapájanie sa do akýchkoľvek hudobno - pohybových činností. |
| **zelená trieda**  **4 - 5 r**. **deti** | * Bezpečne manipulovali s náčiním, prejavili radosť z pohybu hlavne na pravidelných turistických vychádzkach, ale aj pri bicyklovaní a kolobežkovaní, * zvládli sebaobslužné činnosti – obliekanie, hygiena, stolovanie - používali celý príbor, * obratne manipulovali s malými predmetmi, prírodninami, obkresľovali makety predmetov, využívali pri práci rozmanitý materiál - papier, textil, špajdľu, fóliu, koženku a odpadový materiál, * porozumeli inštrukciám pri práci na IT, veľmi rady skladali puzzle, hrali pexeso, zvládli pohyb perom po ploche, * v grafomotorike zvládli základné grafické tvary, * získavali informácie z rôznych zdrojov, z encyklopédií, kníh a výučbových edukačných programov (Vševedko a Planéta vedomostí), * prírodu spoznávali hlavne prostredníctvom bádania, pozorovania a experimentovania, * využívali vlastné skúsenosti, riešili jednoduché problémové úlohy, mali osvojené základy kritického a tvorivého myslenia, vedeli zhodnotiť čo sa im páči a čo nie, čo je správne a čo nie, * dobré výsledky dosiahli v oblasti predčitateľskej gramotnosti, deti sa dokázali podpísať tlačeným písmom na svoje výtvarné práce, poznali viaceré písmená abecedy, * deti si uvedomovali vlastnú identitu, niektoré dôsledky správania sa k druhým. Vytvorili si a dodržiavali pravidlá triedy,   vedeli sa ospravedlniť, poďakovať, požiadať o pomoc,   * vedeli si situačne rozdeliť úlohy a samostatne sa rozhodovať pri hrách a edukačných činnostiach, rešpektovať a dôverovať spoluhráčom. | * Problémom zostáva, že niektoré deti, prevažne chlapci, mali malú trpezlivosť pri dokončovaní úloh a rôznych výrobkov, * u  detí pretrváva chybná výslovnosť, hlasová hygiena u niektorých detí je nesprávna, nedostatočná slovná zásoba , * problém viesť aktívny a vecný dialóg sme zaznamenali u jedného dieťaťa, * problém s dodržiavaním pravidiel triedy sme zaznamenali u jedného dieťaťa, * nerešpektovanie denného režimu triedy u jedného dieťaťa, * u niektorých detí sú viditeľné nedostatky v orientácii v rovine, rade a priestore. |
| **fialová trieda**  **5 - 6 r**. **deti** | * Deti majú dobre zvládnuté sebaobslužné činnosti, zmysel pre poriadok a čistotu a dobrý vzťah k pracovno-výtvarným činnostiam, * využívali vo výtvarných činnostiach rôzne výtvarné techniky, ktoré využili vo výtvarných súťažiach (Detské Chalupkovo Brezno, Zelený svet, Krásy MAS očami detí a iné), * vedeli spolupracovať v hudobno-pohybových hrách a dramatických hrách, prejavovali túžbu pohybovať sa, ovládali základné lokomočné pohyby, dokázali používať osvojené spôsoby pohybových činností v nových, neznámych a problémových situáciách, * matematicko – logické myslenie uplatňovali v hrách a aktivitách (tvorili súbory podľa farby, tvaru, veľkosti, vymenovali číselný rad od 0 – 10, spočítavali prvky v skupine, rozhodovali o pravdivosti tvrdení...), * vedia usporiadať predmety podľa výšky, šírky, hrúbky a veľkosti, * v súlade so ŠkVP sme posilňovali zdravý životný štýl, * v telesnom vývine, v oblasti hrubej motoriky si prostredníctvom pravidelných ranných cvičení a rôznych telovýchovných aktivít, sezónnych športových aktivít a súťaží zlepšovali koordináciu pohybov, rovnováhu, obratnosť, správne držanie tela a zmysel pre športové zápolenie „fair play“, * vnímanie a myslenie prešlo od celostného k analytickému, čo umožňuje deťom diferencovať vizuálne a akustické podnety ako predpoklad pre výučbu čítania a písania, * kompetencie detí pre vstup do ZŠ a pre ďalší život sú na požadovanej úrovni. Vedia ovládať základné úkony obsluhy PC, pracovať s myšou a samostatne sa orientovať v edukačných programoch, * naučili sa používať pri práci rôzne učebné zdroje, didaktické hračky, * deti majú primerane osvojené návyky kultúrneho správania sa a vedeli dodržiavať pravidlá triedy, * dokázali vyjadriť svoje pocity a hodnotiť svoj vlastný aktuálny citový stav, * deti sa pravidelne zúčastňovali fotbalových tréningov v rámci projektu: Dajme spolu gól, kde si osvojili základy práce s loptou, prihrávky, * fyzickú zdatnosť a zdravie si upevňovali aj na pobyte v ŠvP na Krpáčove. | * Nedokázali si všetci správne osvojiť pravo - ľavú orientáciu,   pomenovanie priestorových a plošných tvarov,   * u niektorých detí sa prejavili nedostatky v zvládaní vizuomotoriky a grafomotoriky, vykonávaní uvoľneného plynulého pohybu, primeraného tlaku ceruzky na podložku, správnom úchope ceruzky, * štyri deti navštevovali logopedickú poradňu pre nezrozumiteľnú reč, a obmedzenú slovnú zásobu, logopedická starostlivosť týmto deťom výrazne pomohla, * u detí, ktoré nenavštevovali logopedickú poradňu k zlepšeniu nedošlo, stále pretrváva zlá výslovnosť, nezrozumiteľnosť reči a brblavosť, * pretrvávala neschopnosť riešiť konflikty, neschopnosť prejaviť pokoru a ustúpiť. |
| **modrá trieda**  **5 - 6 r. deti** | * Ovládajú prácu s počítačom, preferovanie programovateľných hračiek, práca s interaktívnou tabuľou a s edukačnými programami, samostatne pracovali v kresliacom programe RNA, * tvorivé a logické myslenie, záujem o bádanie, experimentovanie, objavovanie nových predmetov, javov. * hrubá a jemná motorika bola primeraná veku, * vedia pracovať podľa návodu, * pravidelná účasť vo výtvarných súťažiach, * deti majú primerane osvojené návyky kultúrneho správania sa a vedeli dodržiavať pravidlá triedy, * dokázali vyjadriť svoje pocity a hodnotiť svoj vlastný aktuálny citový stav. * vedeli vzájomne spolupracovať v akejkoľvek oblasti, * u veľkej  väčšiny detí bolo rozvinuté logické myslenie, chápanie čísiel a jednoduchých operácií s nimi, * deti sa vedeli orientovať v priestore, poznali geometrické útvary a zoznamovali sa s problematikou merania dĺžky, * poznali blízke a vzdialené prostredie na základe významných geografických a historických prvkov, svoju obec, * deti ovládajú správnu techniku chôdze, behu a skoku, dodržiavajú dohodnuté pravidlá, * fyzickú zdatnosť a zdravie si upevňovali aj na pobyte v ŠvP na Krpáčove. | * Problém s adaptáciou bol zaznamenaný u jedného dieťaťa, pretrvával aj v druhom polroku školského roka, * nesprávnu výslovnosť malo 14 detí, len 6 navštevovalo logopedickú poradňu, * jedno dieťa má narušenú komunikačnú schopnosť, * veľkým problémom aj naďalej ostáva počúvanie s porozumením a reprodukcia vypočutého textu, * problém s matematickými operáciami bol zaznamenaný u rómskych detí, nedokázali ich vyriešiť, * grafomotorika - nesprávny úchop písadla, neprimeraná intenzita tlaku na podložku, rýchla unaviteľnosť ruky u štyroch detí, ktoré budú pokračovať v plnení PPV, * niektoré deti nedostatočná sebaregulácia v hrách aj iných aktivitách, čo sa prejavilo agresivitou, slovnými útokmi, používaním nevhodných slov, * len niektoré deti si vedia zaviazať šnúrku na topánke, * niektoré deti nevedeli správne používať pojmy včera, dnes a zajtra, * nepoznali svoju adresu bydliska. |
| **červená trieda**  **3 - 4 r. deti** | * Deti zvládli pohybový prejav na veku primeranej úrovni, dosiahli pokroky v oblasti hrubej aj jemnej motoriky, * počas školského roka sa zlepšili v sebaobslužných činnostiach – samostatne sa obliekali, obúvali, umývali, * konštruovali zo skladačiek a stavebníc podľa vlastnej fantázie, najradšej z lega, * deti si uvedomovali svoju identitu, poznali svoje meno a priezvisko, * zapájali sa aktívne do prípravy osláv sviatkov, spoločenských udalostí vrátane dodržiavania ľudových tradícií, * vedeli pomenovať zvieratá a ich mláďatá, spôsob ich života, * poznali rozdiel medzi lúčnymi a záhradnými kvetmi, * vedeli vyjadriť svoje želanie, prosbu, poďakovať, * riešili jednoduché problémové úlohy,   intenzívne pracovali s digitálnymi hračkami, BeeBot, interaktívna stena, Funtronic...   * samostatne strihali, lepili, krčili, trhali, a skladali papier, * zdokonalili kresbu postavy o detaily, ale stále prevládala kresba hlavonožec, * v hudobno – pohybových hrách dodržiavali pravidlá, spolupracovali, rešpektovali sa navzájom. | * Pracovné návyky – čistota pri stolovaní, dávať si pozor na odev, * správne držať grafický materiál a používať primeranú intenzitu tlaku na podložku, * niektoré deti nepoznajú farby, alebo si ich mýlia, * u viacerých detí sa prejavilo vodcovstvo, tvrdohlavosť, agresivita, neschopnosť dodržiavať pravidlá triedy, zámerné narúšanie hry, * u väčšiny detí je reč nezrozumiteľná. |

*Hodnotenia spracovali triedne učiteľky.*

**f) Údaje o aktivitách a prezentácii školy na verejnosti**

|  |  |
| --- | --- |
| Aktivity zvyšujúce bežný štandard MŠ |  |
| Súťaže a prehliadky  (regionálne) | **Výtvarné súťaže**:   * Žitnoostrovské pastelky - XXIII. ročník medzinárodnej súťaže výtvarnej tvorivosti detí predškolského veku, máme vystavenú na vernisáži prácu Maxima Mageru, * MAS očami detí, Matúš Domovec získal vo svojej kategórii 3. miesto. * Obrázok pre Darinku – celoslovenská výtvarná súťaž pre deti predškolského veku, ocenenie získala pod vedením pani učiteľky Babiakovej Laura Štulajterová. * Zelený svet: Voda je život, v tejto súťaži bola ocenená Ema Mihoková, vyhlasovateľ súťaže Trstená. * Detské Chalupkovo Brezno: dve ocenené práce v zlatom pásme: Lukáš Šterba, Maxim Magera. * Zapojili sme sa aj do nasledovných súťaží: Dúha, celoslovenská výtvarná súťaž, * Pramienok, * Spoločnosť pre predškolskú výchovu: Moja materská škola.   **Vedomostné:** Tajomstvá Obce Valaská  **Literárne:** Literárna prehliadka detí MŠ – prednes poézie a prózy  **Športové:** Deň otcov,  Detská športová olympiáda materských škôl: XXIV. ročník |
| Ďalšie aktivity | Vítanie jesene  Ochutnávka ovocia, zeleniny s výstavkou  Pravidelné turistické vychádzky  Triedne stretnutia s rodičmi vo všetkých triedach,  Súťaž o najkrajšiu tekvicu s rodičmi, vyhodnotenie hlasovaním  Logopedická depistáž – PaedDr. Dunajská  Šarkaniáda – púšťanie šarkana,  Mesiac úcty k starším – program pre starých rodičov  Deň materských škôl  Vystúpenie v Klube dôchodcov Valaská, pozdrav jubilantom  Od Martina do Vianoc – folklórne pásmo  Mikuláš v MŠ  Rodičovské stretnutie – školská spôsobilosť detí, informácie k zápisu do ZŠ  Divadlá – pani učiteľky deťom /environmentálna tematika/  Konzultačné hodiny pre rodičov – každý mesiac  Ekovláčik separáčik – počas celého roka  Karneval – prehliadka a zábava v maskách v triedach  Vynášanie Moreny – Morena, Morena kde si prebývala – ľudové zvyky a tradície v obci  Triedne kolá v prednese poézie  Celoškolské kolo súťaže v prednese poézie  Medzinárodný Deň detskej knihy: Včielka Maja a Vilko v MŠ  Deň Zeme – účasť na akcii: Vyčistime si obec  Stavanie mája v obci – kultúrne vystúpenie detí  Pobyt detí v ŠvP v Krpáčove  Deň matiek - hudobno – pohybové pásma pre mamičky  Koncert ZUŠ v MŠ  Oslavy MDD – športové a vedomostné súťaže na stanovištiach, diskotéka, odovzdanie darčeka pre deti  Deň otcov – športové odpoludnie, občerstvenie  Noc odvahy  Výlet vlakom na farmu Dolinka  Výlet do Bojníc  Aktivity v školskom klube detí v ZŠ  Slávnostná rozlúčka predškolákov s MŠ na školskom dvore a v obci. |

**g) Údaje o projektoch, do ktorých je škola zapojená**

|  |  |  |  |
| --- | --- | --- | --- |
| **Prehľad externých projektov** | | | |
| Názov projektu | Vyhlasovateľ projektu | Obdobie realizácie | Cieľ projektu |
| Bezpečná škola | Firma Goodyear pod záštitou MŠ SR | trvá | Vhodné správanie sa detí na cestách a budovanie opatrnosti na cestách |
| Planéta vedomostí  Škôlka hrou | Nezisková organizácia EDULAB | trvá | Samostatná práca detí s IAT a inými digit. technológiami |

|  |  |
| --- | --- |
| **Prehľad interných (vlastných) projektov** | |
| Názov projektu | Zameranie |
| **„Poznaj, chráň a počúvaj srdcom“** | Projekt zameraný na environmentálnu výchovu – základným cieľom je vytvárať priestor pre uvedomenie si problematiky trvalo udržateľného rozvoja, ponúknuť deťom hry a aktivity, prostredníctvom ktorých nadobudnú vedomosti a získajú zručnosti pre jeho prirodzené uplatnenie v každodennom živote. |
| „Kniha a jej tajomstvá“ | Projekt zameraný na rozvoj predčitateľskej gramotnosti – cieľom je rozvíjať u detí predškolského veku predčitateľskú gramotnosť využívaním metódy riadeného čítania a tvorivej dramatiky. |
| „Od Martina do Vianoc“ | Ľudové zvyky, tradície, obyčaje (ľudové pásma, piesne, tance, tvorivé dielne, vystúpenia detí). |
| „Triedime odpad“ | Triedenie a zbieranie odpadového materiálu aj v spolupráci s rodičmi. |

|  |  |  |
| --- | --- | --- |
| **Ďalšie programy a projekty realizované v škole** | | |
| Projekt/program | Zameranie | Pôsobnosť |
| „Srdce na dlani“ | Kurikulum preventívneho programu proti násiliu – základným cieľom projektu je obmedziť u detí agresívne správanie a rozvíjať sociálne zručnosti detí, aby sa dieťa naučilo prežívať šťastie a radosť, ovládať svoje emócie a regulovať ich. | Medzinárodný |
| „Evička nám ochorela“ | Projekt zameraný na zdravotnú výchovu na podporu a ochranu zdravia a psychiky. | Celoštátny |

**h) Údaje o výsledkoch inšpekčnej činnosti vykonanej štátnou školskou inšpekciou**

|  |  |  |  |
| --- | --- | --- | --- |
| Dátum vykonania komplexnej inšpekcie | **Úroveň hodnotenia** | | |
| Riadenie školy | Proces výchovy a vzdelávania | Podmienky výchovy a vzdelávania |
| 09.10. – 11.10.2018 | Veľmi dobrá úroveň | Veľmi dobrá úroveň | Dobrá úroveň |

**i) Údaje o priestorových a materiálno-technických podmienkach školy**

|  |  |  |
| --- | --- | --- |
| **Zhodnotenie priestorového a materiálno-technického vybavenia** | | |
|  | pozitíva | negatíva |
| Technický stav budovy a priestorov | * Vymenené okná na celej budove materskej školy, * vymenené plastové dvere vo vstupoch do materskej školy, * vymenená plávajúca podlaha za vinyl korkovú podlahu v troch triedach MŠ, * natretá strecha na budove MŠ, * triedy vybavené nábytkom na ležadlá a lôžkoviny, * školská záhrada s hracími prvkami (preliezačky, lezecká stena, hojdačka, záhradný domček...). | * Nevyhovujúca vonkajšia fasáda na celej budove materskej školy, * vyduté parkety v žltej triede a v jedálni, nahradiť ich vinyl korkovou podlahou, * staré rebrové retro radiátory v troch triedach MŠ, * nefunkčná terasa pri budove MŠ, * schody na elokovanom pracovisku. |
| Zariadenie/vybavenie | * MŠ je vybavená moderným nábytkom, ktorý spĺňa antropometrické, bezpečnostné estetické a hygienické normy, * množstvo edukačných pomôcok a hračiek, pravidelne podľa ponúk dopĺňané, * školská jedáleň vybavená k spokojnosti. | * Nevyhovujúci nábytok v jednej triede MŠ. |

|  |  |
| --- | --- |
| **Zrealizované aktivity pre skvalitnenie priestorového a materiálno-technického vybavenia** | |
| **Opravy a údržba** | Uskutočnené všetky revízie podľa harmonogramu.  Opravy: WC, detské batérie, kosenie areálu školy |
| **Doplnenie vybavenia interiéru a exteriéru** | Nákup tonerov,  Zakúpené didaktické hračky, výtvarný a pracovný materiál na vzdelávacie a hrové činnosti, detská a odborná literatúra, encyklopédie,  Pravidelný nákup čistiacich a dezinfekčných prostriedkov. |

**j) Údaje o finančnom a hmotnom zabezpečení výchovno-vzdelávacej činnosti školy**

|  |  |  |
| --- | --- | --- |
|  | **2022** | **2023** |
| **Dotácia zriaďovateľa na dieťa MŠ podľa VZN** | 3 226,72 € dieťa /rok | 3 727,47 / na 1 dieťa |
| **Dotácia štátu na deti jeden rok pred plnením PŠD** | 43,5575 € dieťa/mesiac | 46,82 € dieťa/mesiac |
| **Príspevky zákonných zástupcov podľa VZN** | **Za pobyt dieťaťa v MŠ:**  10,- € dieťa/mesiac  **Školská jedáleň**  1,54 € dieťa/deň | **Za pobyt dieťaťa v MŠ:**  10,- € dieťa/mesiac  **Školská jedáleň**  1,90 € dieťa/deň |
| **Iné finančné zdroje** | ZRPŠ – 10,- €, (Mikulášske balíčky, cestovné - akcie, autobus výlety, akcie občerstvenie, exkurzie, divadlá, darček pre predškolákov, MDD...) | ZRPŠ – 10,- € (Mikulášske balíčky, cestovné - akcie, autobus výlety, akcie občerstvenie, exkurzie, divadlá, MDD, darček pre predškolákov....) |
| **Nefinančné príjmy (sponzorstvo)** | Hygienické potreby 1x september  /toaletný papier 8 ks, hygienické vreckovky 1 bal., servítky/ | Hygienické potreby 1x september  /toaletný papier 10 ks, hygienické vreckovky 2 bal., servítky 1 ks/ |

**k) Cieľ, ktorý si škola určila v koncepčnom zámere školy na príslušný školský rok a vyhodnotenie jeho plnenia**

**Hlavný cieľ:** V júni 2023 budú vedieť 5 – 6 ročné deti prezentovať získané kompetencie vo vzdelávacej oblasti Jazyk a komunikácia: Chápanie obsahu, významu a funkcií písanej reči.

Cieľ bol plnený prostredníctvom čiastkových cieľov, ktoré sú súčasťou Pracovného plánu školy. Všetci pedagogickí zamestnanci postupovali v súlade s pokynmi a plánom práce, ktorý je pre všetkých PZ záväzným dokumentom. Čiastkové ciele hodnotené v Správe o VVČ sú naviazané na hlavný cieľ školy. PPŠ obsahuje aj ďalšie ciele, ktoré sú plnené denne, ale aj priebežne počas celého školského roka.

Zápis do materskej školy sa uskutočnil prostredníctvom osobného stretnutia pedagogických zamestnancov MŠ, rodičov a detí. Rodičia prišli do MŠ s deťmi a pri zápise odovzdali zástupkyni riaditeľky MŠ vyplnenú žiadosť potvrdenú všeobecným lekárom pre deti a dorast. Žiadosť podpísali obidvaja rodičia. Rodičia si stiahli žiadosť o prijatie na webovej stránke školy, alebo si ju boli vyzdvihnúť osobne v MŠ. Rozhodnutia boli vydané v súlade so zákonom cez elektronickú schránku: www.Slovensko.sk. Keďže rodičia nemajú aktivovanú elektronickú schránku na doručovanie, boli si rozhodnutia prevziať osobne za prítomnosti obidvoch rodičov, pretože jeho prevzatie museli podpísať obidvaja rodičia. Žiadne problémy pri zápise detí do materskej školy sme nezaznamenali, bol plynulý a v určenom termíne.

|  |  |  |  |  |
| --- | --- | --- | --- | --- |
| ***Cieľ 1*** | ***Utvárať a rozvíjať národné povedomie detí prostredníctvom ľudovej slovesnosti, realizovať regionálnu výchovu vo všetkých vzdelávacích oblastiach (projekt MŠ)*** | | | |
| **Aktivita** | | **Merateľný ukazovateľ** | **Plánované plnenie** | **Skutočné plnenie** |
| **3.1** Realizovať a prezentovať s deťmi ľudové zvyky a tradície pri príležitosti rôznych sviatkov. | | Ľudové zvyky a tradície | áno | áno |
| **3.2** Zorganizovať pre deti a rodičov tvorivé dielne ľudových remesiel k jednotlivým ročným obdobiam. | | Tvorivé dielne | 4 | 2 |
| **3.3** Zriadiť kútik ľudového umenia. | | Zriadiť kútik ľudového umenia | áno | nie |

|  |  |  |  |  |
| --- | --- | --- | --- | --- |
| ***Cieľ 2*** | ***Rozvíjať špeciálne pohybové zručnosti a schopnosti prostredníctvom turistiky, zdokonaľovať pohybový aparát a prejaviť radosť z pobytu v prírode*** | | | |
| **Aktivita** | | **Merateľný ukazovateľ** | **Plánované plnenie** | **Skutočné plnenie** |
| **2.1** Zorganizovať celoškolské aktivity a zúčastniť sa aj na športovo - pohybových aktivitách ponúkaných inými subjektmi (Športová jeseň, Šarkaniáda, Zimné radovánky, Olympiáda, Korčuľovanie, ŠvP). | | Počet aktivít / zapojené triedy/ | 6/6 | 6/6 |
| **2.2** Zorganizovať športový deň pri príležitosti Dňa otcov | | Počet aktivít | 1 | 1 |
| **2.3** Organizovať pravidelné turistické vychádzky na spoznávanie scenérie Nízkych tatier a Slovenského Rudohoria. | | Počet aktivít | 24 | 24 |
| **2.4** Zabezpečiť divadelné predstavenia s témou pozitívneho ochranárskeho postoja k prírode v MŠ profesionálmi, ale aj divadelné predstavenia, ktoré pripravia deťom pani učiteľky. | | Divadelné predstavenia | 2/6 | 2/6 |
| **2.5** Realizovať projekty školy zamerané na zdravý životný štýl (kvalitná strava v školskej jedálni, mliečny program, školské ovocie). | | Zdravie podporujúce projekty | 3 | 3 |

|  |  |  |  |  |
| --- | --- | --- | --- | --- |
| ***Cieľ 3*** | ***Poznať funkcie písanej reči, vedieť, že je zdrojom poznatkov, informácií, vedomostí, zážitkov a má mnohoraké využitie. prezentovať získané kompetencie prostredníctvom DT*** | | | |
| **Aktivita** | | **Merateľný ukazovateľ** | **Plánované plnenie** | **Skutočné plnenie** |
| **1.1** Prezentovať prostredníctvom DT získané kompetencie v oblasti Jazyk a komunikácia. | | Počet aktivít/počet zapojených tried | 4/2 | 4/2 |
| **1.2** Komunikovať s vrstovníkmi pomocou digitálnej pomôcky. | | Počet zapojených tried | 2 | 2 |
| **1.3** Zreteľne a plynulezreprodukovať dej rozprávky prostredníctvom  Power Pointovej prezentácie. | | Počet aktivít/počet zapojených tried | 4/2 | 4/2 |
| **1.4** Porovnať informácie prezentované prostredníctvom IKT s vlastnou skúsenosťou, chápať súvislosti. | | Počet aktivít/počet zapojených tried | 4/2 | 4/2 |
| **1.5** Poznať rôzne textové žánre, samostatne si vybrať podľa vlastného záujmu. | | Počet aktivít/počet zapojených tried | Priebežne,  denne | denne/6 |
| **1.6** Sledovať správny smer čítania a všímať si slová v texte. | | Počet aktivít/počet zapojených tried | 12/6 | 12/6 |
| **1.7** Podporovať pozitívny vzťah ku knihám a písanej kultúre. | | Počet aktivít/počet zapojených tried | priebežne, denne | denne/6 |
| **1.8** Prostredníctvom čítaného textu vedieť reprodukovať obsah textu. | | Počet aktivít/počet zapojených tried | priebežne, denne | denne/6 |

|  |  |  |  |  |
| --- | --- | --- | --- | --- |
| ***Cieľ 4*** | ***Spolupracovať s rodičmi a inými inštitúciami.*** | | | |
| **Aktivita** | | **Merateľný ukazovateľ** | **Plánované plnenie** | **Skutočné plnenie** |
| **4.1** Zabezpečiť úzku spoluprácu materskej školy a poradenských centier. | | Diagnostiky, rediagnostiky, logoped. intervencia | áno | áno |
| **4.2** Vypracovať a plniť plán spolupráce so ZŠ J. Simana. | | Plán spolupráce so ZŠ  predškolské triedy /počet akcií/ | áno | áno |
| **4.3** V spolupráci s miestnou farmou realizovať príležitostné jazdenie na koníkoch priamo v MŠ. | | Počet jázd na koňoch – počet/zúčastnené triedy | 6/6 | 6 |
| **4.4** Zorganizovať brigády na úpravu prostredia materskej školy. | | Brigády | áno | nie |
| **4.5** Pravidelne realizovať monitoring názorov a požiadaviek rodičov za účelom skvalitnenia úrovne MŠ. | | Dotazníky, schránky pripomienok a nápadov | áno | nie |
| **4.6** Poskytovať rodičom odbornú metodicko-poradenskú činnosť – konzultačné hodiny, otvorené hodiny. | | Otvorené hodiny, konzultácie | 2/6 | 2/6 |
| **4.7** Organizovať kultúrno-spoločenské podujatia pre rodiny detí (besiedky, oslavy, akcie). | | Kultúrno-spoločenské podujatia | 6 | 6 |
| **4.8** Zúčastňovať sa na akciách organizovaných miestnou knižnicou A. A. Baníka. | | Miestna knižnica Valaská | 2/2 | 1/2 |
| **4.9** V spolupráci so záchrannými zložkami (hasiči, mestská polícia, psovodi, záchranári) realizovať ukážky/prezentáciu ich práce v MŠ. | | Polícia, hasiči, záchranári, psovodi | 4 | 2 |
| **4.10** Získavať mimorozpočtové zdroje pre materskú školu cez projekty, 2%. | | Finančné zdroje | áno | áno |
| **4.11** Informovať verejnosť a rodičov o vzdelávacích aktivitách a činnosti MŠ prostredníctvom webovej stránky školy a obecných novín. | | Pravidelne aktualizovať informácie na webovej stránke | áno | áno |

|  |  |  |  |  |
| --- | --- | --- | --- | --- |
| ***Cieľ 5*** | ***Skvalitniť materiálne podmienky rekonštrukciou exteriéru a interiéru školy*** | | | |
| **Aktivita** | | **Merateľný**  **ukazovateľ** | **Plánované**  **plnenie** | **Skutočné**  **plnenie** |
| **6.1** Vymeniť plávajúcu podlahu v jednej triede a v jedálni za vinyl korkovú podlahu. | | Výmena podlahy | áno | nie |
| **6.2** Opraviť fasádu budovy MŠ, terasu. | | Oprava fasády | áno | nie |

**l) Oblasti, v ktorých škola dosahuje dobré výsledky, a oblasti, v ktorých sú nedostatky vrátane návrhov a opatrení**

|  |  |
| --- | --- |
| **SWOT analýza** | |
| **Silné stránky** | **Slabé stránky** |
| * Odbornosť a kvalifikovanosť pedagogických zamestnancov MŠ, * kreativita zamestnancov MŠ, * záujem pedagogických zamestnancov o zvyšovanie kvalifikácie a celoživotné vzdelávanie, * záujem pedagogických zamestnancov pracovať s modernými digitálnymi technológiami, * prezentácia predškolského zariadenia v rámci okresu Brezno, publikačnou činnosťou v regionálnej tlači, prezentácia školy na rôznych podujatiach v rámci okresu Brezno – detské Chalupkovo Brezno, Brezniansky slávik, Olympiáda detí predškolského veku, celoslovenské a medzinárodné výtvarné súťaže, * 100 percentná zaškolenosť detí aj so sociálne znevýhodneného prostredia, pravidelné organizovanie pohybových aktivít smerujúcich k podpore zdravia a získavaniu návykov zdravého spôsobu života, * organizovanie pobytu detí v ŠvP, * ľudové a kresťanské tradície a zvyky, * dobrá spolupráca s OcÚ vo Valaskej, so ZŠ, ZUŠ, CPPPaP, OŠI, miestnym odborom MS, logopedickou poradňou, obecnou knižnicou, detským lekárom, rodičmi – netradičné formy spolupráce, * podnetná a estetická výzdoba tried a priestorov MŠ, * prístup na internet pre deti a zamestnancov MŠ, * získavanie mimorozpočtových zdrojov a možnosti darovania 2% preddavkov daní pre OZ pri MŠ, * výhodná poloha MŠ, v blízkosti príroda, * kvalitná príprava detí na primárne vzdelávanie, * kvalitný manažment školy, * veľký záujem rodičov o  materskú školu, * funkčná a esteticky vybavená školská záhrada, využívanie na sezónne činnosti, * súdržnosť kolektívu a dobré vzťahy, pozitívna klíma na pracovisku, * pútavé a zaujímavé akcie pre deti a rodičov, * dobré vybavenie – postupné dopĺňanie učebných pomôcok, telovýchovného náradia, náčinia, hračiek, nového nábytku v triedach, * angažovanosť materskej školy na verejnosti, * funkčná a pútavá webová stránka školy, * využívanie alternatívnych prvkov vo výchovno – vzdelávacom procese. | * Interiér bez šatne pre pedagogických a ostatných zamestnancov MŠ, * budova MŠ – vyžaduje opravu fasády, * obmedzené zdroje na mzdové ohodnotenie pedagogických aj nepedagogických zamestnancov, * absencia telocvične, priestor máme v nevyhovujúcom stave, nemáme financie na rekonštrukciu a vybavenie náradím, * nevyužívanie financií z projektov. * nedôslednosť pri dodržiavaní termínov splnenia zadaných úloh, * nárast počtu detí s poruchami učenia, * nedostatočná  aktualizácia informácií prostredníctvom web stránky  školy. |
| **Príležitosti** | **Ohrozenia** |
| * Reagovanie na výzvy MŠVVaŠ, ale aj iných organizácií – vypracovanie projektov, * posilnenie vzdelávania zamestnancov v záujme profilácie školy, * zvyšovanie účasti rodičov na vzdelávacom procese, * posilnenie pedagogického poradenstva pre rodičov, * oprava fasády MŠ, * získavanie financií z iných zdrojov, * využívať pomoc rodičov, * záujem rodičov o kvalitnú výchovu a vzdelávanie založenú na princípoch dobrého partnerstva, * zriadenie telocvične v pivničných priestoroch MŠ na elokovanom pracovisku. * doplnenie herných prvkov na školskom dvore, * doplnenie vyvýšených záhonov, * drobné úpravy na herných prvkoch v školskej záhrade. | * Nedostatok finančných prostriedkov na vzdelávanie pedagógov, najmä mimo vzdelávacích inštitúcií, ktoré nie sú v zriaďovateľskej pôsobnosti MŠVVaŠ SR, * stúpajúci počet detí s poruchami správania, * nízky status učiteľa, * neobjektívnosť niektorých rodičov v oblasti výchovy a vzdelávania, * demografické zmeny, * nepriaznivá ekonomická situácia v rodinách, * časté zmeny legislatívy, * pokles populácie. |
| Návrhy a opatrenia:   1. V spolupráci so zriaďovateľom zabezpečiť zlepšenie technického stavu školy, 2. vymeniť parkety v žltej triede za vinyl korkovú podlahu, 3. vymeniť parkety v jedálni, vo vstupnom vestibule PVC za protišmykovú dlažbu, 4. vymeniť retro radiátory, 5. opraviť pieskovisko, detské preliezačky, 6. plánovať ciele z učebných osnov ŠKVP, dbať na ich jednoznačnosť a jasnosť, 7. vo výchovno – vzdelávacej činnosti uplatňovať princíp aktivity detí, experimentovanie a bádanie, rozvíjať ich hodnotiace a sebahodnotiace zručnosti vo vzťahu k vlastnému pokroku, 8. zvýšenú pozornosť venovať rozvoju tvorivého a kritického myslenia, schopnosť pracovať spoločne, vzájomne sa rešpektovať prostredníctvom hry a pozitívneho emocionálneho prežívania dieťaťa, 9. vytvárať bezpečné a hygienicky nezávadné podmienky pre pobyt detí a pracovné podmienky zamestnancov, 10. pri utváraní a rozvíjaní kompetencií detí uplatňovať zážitkové učenie, dôsledne premyslieť obsah aktivít a voliť formy a metódy primerané detskému chápaniu, rešpektujúce aktuálnosť a uplatniteľnosť v reálnych životných situáciách, 11. objektívne hodnotiť výkony detí, diferencovať úlohy a činnosti v jednotlivých formách denných činností vzhľadom k individuálnym rozvojovým možnostiam a schopnostiam detí, 12. používať moderné učebné pomôcky, didaktickú techniku a IKT, rešpektovať osobitosti učenia sa detí predškolského veku, 13. vhodným výberom metód práce zvyšovať požiadavky na komunikačné kompetencie detí a správny rozvoj reči, 14. neskracovať bezdôvodne dĺžku pobytu vonku, 15. vykonávať dôsledne a pravidelne kontrolu, vyhodnocovať plnenie prijatých opatrení na odstránenie zistených nedostatkov, vyhodnocovať plánovanie VVČ mesačne, vyučovanie učiteliek a úroveň rozvíjaných kompetencií detí v rovnocenných organizačných formách.   Správa prerokovaná na pedagogickej rade dňa: 28.08.2023 | |

**m) Ďalšie informácie**

|  |  |
| --- | --- |
| sPolupráca  s Rodinnou | Spoluprácu s rodičmi hodnotíme ako veľmi dobrú, čo sa následne premietlo aj do skvalitnenia výchovno-vzdelávacieho procesu, pomoci rodičov pre školu i vzájomného pôsobenia **:**  * pozitívne prijímali metodicko-poradenskú činnosť od pedagogických zamestnancov,  mali možnosť vyjadriť svoje požiadavky a názory prostredníctvom anonymného dotazníka,  * otvorené hodiny, konzultačné hodiny, * tvorivé dielne, * spoločné akcie podľa plánu školy, * spolupráca RZ pri riešení aktuálnych problémov, * malé opravy, * besiedky pri rôznych príležitostiach, * rodičia boli ochotní komunikovať, riešiť ťažkosti/problémy detí   Máme skúsenosť aj s rodičmi, ktorí ignorovali naše odporúčania v súvislosti so vzdelávacím procesom, či logopedickou intervenciou, akoby ponechávali akúkoľvek zodpovednosť za pripravenosť detí len na pani učiteľkách. |
| spolupráca s inými SUBJEKTMI | **Inštitúcie:**   * ZŠ Jaroslava Simana * Obecná knižnica A. A. Baníka * Obec Valaská * ZUŠ Valaská * Rada školy * Miestni hasiči * Spoločnosť pre predškolskú výchovu * SČK * Klub dôchodcov Valaská   **Odborníci :**   * Klinický logopéd PaedDr. Dunajská * Centrum pedagogicko-psychologického poradenstva a prevencie v Brezne * Detská pediatrička Valaská |
| Psychohygienické podmienky v škole | Podnetné a estetické prostredie vhodné na celkový rozvoj osobnosti dieťaťa.Organizácia denných činností je prispôsobená potrebám detí, ich vekovým osobitostiam a podávaniu stravy.  * Dbáme o osobnú hygienu detí, správnu výživu, pitný režim a ich bezpečnosť. * V celej materskej škole prevláda pozitívna klíma. * Rešpektujú sa individuálne schopnosti detí, nie sú preťažované stimulujú sa rovnomerne vo všetkých oblastiach /kognitívnej, psycho - motorickej, sociálno - emocionálnej. * Deti majú možnosť pohybového a oddychového vyžitia sa na priestrannom školskom dvore, na detských ihriskách v obci a v mnohých aktivitách a akciách, ktoré sme pre ne organizovali. * V rámci prevencie proti detským ochoreniam uskutočňujeme denne a priebežne dezinfekciu celých priestorov MŠ, dezinfekciu vo vstupnom vestibule, ale aj v triedach. |

1. prílohy: Uznesenie z RŠ
2. Vyjadrenie RŠ

**n) Stanoviská k správe o výchovno – vzdelávacej činnosti, jej výsledkoch a podmienkach za šk. rok 2022/2023 MŠ Valas**ká

**Pedagogická rada školy MŠ Valaská**

**Materská škola, Švermova 8, 976 46 Valaská**

**Správa o výchovno-vzdelávacej činnosti,**

**jej výsledkoch a podmienkach Materskej školy Valaská v školskom roku**

**2022/2023**

**Predkladateľ: Mgr. Iveta Babčanová – riaditeľka MŠ**

Správa o výchovno-vzdelávacej činnosti, jej výsledkoch a podmienkach Materskej školy vo Valaskej v školskom roku 2021/2022 (ďalej len „Správa“) bola vypracovaná v zmysle vyhlášky MŠ SR c. 435/2020 Z. z. z 18. decembra 2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

**Správa bola prerokovaná na pedagogickej rade školy dňa 28.8.2023.**

**Pedagogická rada MŠ Valaská vzala túto Správu na vedomie bez pripomienok.**

...........................................................................

Mgr. Iveta Babčanová, riaditeľka MŠ Valaská

**Rada školy pri MŠ Valaská**

**RADA ŠKOLY**

MATERSKEJ ŠKOLY VALASKÁ

Švermova 8, 976 46 Valaská

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vyjadrenie k Správe o výchovno-vzdelávacej činnosti, jej výsledkoch a podmienkach**

**Materskej školy Valaská**

Rada školy pri MŠ Valaská **vyjadruje týmto súhlas** s obsahom prezentovanej Správy o výchovno-vzdelávacej činnosti, jej výsledkoch a podmienkach Materskej školy Valaská v školskom roku 2022/2023, ktorú dňa 10.10.2023 na zasadnutí Rady školy predložila riaditeľka MŠ Valaská, Mgr. Iveta Babčanová.

Rada školy MŠ Valaská súčasne odporúča zriaďovateľovi MŠ Valaská túto „Správu“ schváliť.

......................................................

Martina Jenčová

predsednícka RŠ pri MŠ Valaská

**Zriaďovateľ MŠ Valaská**

**Správa o výchovno-vzdelávacej činnosti, jej výsledkoch a podmienkach**

**Materskej školy Valaská v školskom roku 2022/2023**

**Predkladateľ: Mgr. Iveta Babčanová – riaditeľka MŠ**

Správa o výchovno-vzdelávacej činnosti, jej výsledkoch a podmienkach Materskej školy Valaská v školskom roku 2021/2022 (ďalej len „Správa“) bola vypracovaná v zmysle vyhlášky MŠ SR c. 435/2020 Z. z. z 18. decembra 2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

..................................................................

za predkladateľa

**Vyjadrenie zriaďovateľa školy k Správe o výchovno-vzdelávacej činnosti, jej výsledkoch**

**a podmienkach Materskej školy Valaská:**

Zriaďovateľ MŠ Valaská, týmto **schvaľuje - neschvaľuje** Správu o výchovno - vzdelávacej činnosti, jej výsledkoch a podmienkach Materskej školy Valaská v školskom roku 2022/2023.

..................................................................

za zriaďovateľa

**NÁVRATKA**

**Materská škola, Švermova 8,976 46 Valaská**

**Správa o výchovno-vzdelávacej činnosti, jej výsledkoch a podmienkach**

**Materskej školy Valaská v školskom roku 2021/2022**

**Predkladateľ: Mgr. Iveta Babčanová – riaditeľka MŠ**

Správa o výchovno-vzdelávacej činnosti, jej výsledkoch a podmienkach Materskej školy Valaská v školskom roku 2021/2022 (ďalej len „Správa“) bola vypracovaná v zmysle vyhlášky MŠ SR c. 435/2020 Z. z. z 18. decembra 2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

..................................................................

za predkladateľa

**Vyjadrenie zriaďovateľa školy k Správe o výchovno-vzdelávacej činnosti, jej výsledkoch**

**a podmienkach Materskej školy Valaská:**

Zriaďovateľ MŠ Valaská, týmto **schvaľuje - neschvaľuje** Správu o výchovno - vzdelávacej činnosti, jej výsledkoch a podmienkach Materskej školy Valaská v školskom roku 2022/2023

..................................................................

za zriaďovateľa

Uznesenie zo zasadnutia RŠ:

1. Členovia Rady školy pri Materskej škole, Švermova8, 97646 Valaská, prerokovali Správu o VVČ za školský rok 2022/23 a vyjadrili súhlasné stanovisko.
2. Členovia RŠ sa dohodli, že budú zasadnutie zvolávať minimálne dvakrát do roka.

Termín: priebežne, podľa potreby

Zodpovedná: predsedníčka RŠ

Zapísala: Denisa Tepperová

Overila: predsedníčka RŠ,